ચૂંટણી પંચના સૂત્રોએ જણાવ્યું હતું કે આ ૩ લાખ જેટલા કર્મચારીઓને મતદાન માટે જે બેલેટ પેપર આપવામાં આવશે તેમાં માત્ર ઉમેદવારોના નામ હશે. જે-તે પક્ષનું કે ઉમેદવારનું ચૂંટણી ચિહ્ન નહીં હોય. આવું કરવા પાછળનું કારણ જણાવતાં સૂત્રોએ કહ્યું હતું કે સરકારી કર્મચારીઓ, પોલીસ કર્મચારીઓ હોય તે ભણેલા હોવાથી ઉમેદવારનું અને પક્ષનું નામ વાંચી શકે છે. આથી તેઓને ચિહ્નની કોઈ જરૃર પડતી નથી. તેથી બેલેટ પેપર પર ચિહ્ન છાપવામાં નહીં આવે.